CELEX: 32013R0161
Language: hu
Date: 2013-02-21 00:00:00
Title: A Bizottság 161/2013/EU végrehajtási rendelete ( 2013. február 21. ) a nátrium-hidroxidból álló készítmény macskák, kutyák és díszhalak takarmány-adalékanyagaként történő felhasználásának engedélyezéséről  EGT-vonatkozású szöveg

22.2.2013   
            
            
               HU
            
            
               Az Európai Unió Hivatalos Lapja
            
            
               L 49/52
            
         A BIZOTTSÁG 161/2013/EU VÉGREHAJTÁSI RENDELETE
   (2013. február 21.)
   a nátrium-hidroxidból álló készítmény macskák, kutyák és díszhalak takarmány-adalékanyagaként történő felhasználásának engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újbóli értékelését.
            
         
               (2)
            
            
               A nátrium-hidroxidból álló készítmény (CAS-szám: 1310-73-2) macskáknál és kutyáknál takarmány-adalékanyagként történő felhasználását – a 70/524/EGK irányelvnek megfelelően – a 86/525/EGK bizottsági irányelv (3) időbeli megkötés nélkül engedélyezte. Az említett készítmény ezt követően – az 1831/2003/EK rendelet 10. cikke (1) bekezdésének megfelelően – mint meglévő termék bekerült a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően a nátrium-hidroxid-készítmény (CAS-szám: 1310-73-2) macskák és kutyák takarmány-adalékanyagaként történő újbóli értékelésére vonatkozó, valamint az említett rendelet 7. cikkének megfelelően a szóban forgó adalékanyag díszhalak esetében történő új felhasználása iránti kérelmet nyújtottak be, kérelmezve, hogy az adalékanyagot a „technológiai adalékanyagok” kategóriába sorolják. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2012. szeptember 11-i véleményében (4) arra a következtetésre jutott, hogy – figyelembe véve, hogy ezt az adalékanyagot élelmiszer-ipari használatra ugyanezen funkció szerint és a javasolt felhasználási feltételek mellett már engedélyezték –, a nátrium-hidroxid nem gyakorol káros hatást az állatok egészségére, és takarmányipari funkciója (mint savasságot szabályozó anyag) alapvetően megegyezik élelmiszer-ipari funkciójával, ezért nincs szükség a hatékonyság további bizonyítására. A Hatóság arra a következtetésre jutott, hogy megfelelő védintézkedések mellett nem merülhetnek fel a felhasználót érintő biztonsági problémák. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A nátrium-hidroxid értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Mivel az engedélyezési feltételek módosításának haladéktalan alkalmazása biztonsági szempontból nem indokolt, helyénvaló átmeneti időszakot engedélyezni a 86/525/EGK irányelvvel engedélyezett adalékanyag, valamint az ezt tartalmazó előkeverékek és összetett takarmányok meglévő készleteinek felhasználására.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „technológiai adalékanyagok” adalékanyag-kategóriába és a „savasságot szabályozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   A mellékletben szereplő adalékanyag és az azt tartalmazó előkeverékek, amelyeket 2014. március 14. előtt állítottak elő és címkéztek fel a 2013. március 14. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   A mellékletben szereplő adalékanyagot tartalmazó összetett takarmányok, amelyeket 2015. március 14. előtt állítottak elő és címkéztek fel a 2013. március 14. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 21-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o.
   
      (3)  HL L 310., 1986.11.5., 19. o.
   
      (4)  EFSA Journal (2012); 10(10):2882.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: technológiai adalékanyagok. Funkcionális csoport: savasságot szabályozó anyagok
                  
               
            
                  1j524
               
               
                  —
               
               
                  Nátrium-hidroxid
               
               
                  
                               
                           
                           
                              
                                 Az adalékanyag összetétele
                              
                              50 tömegszázalékos nátrium-hidroxid
                              (vizes oldat)
                           
                        
                               
                           
                           
                              
                                 A hatóanyag jellemzése
                              
                              A nátrium-hidroxid a teljes lúgtartalom ≥ 98,0 %-a (NaOH-ként kiszámítva)
                              NaOH CAS-szám: 1310-73-2
                              Előállítás kémiai szintézissel
                           
                        
                               
                           
                           
                              
                                 Analitikai módszer
                                  (1)
                              
                              A nátrium-hidroxid meghatározása a takarmány-adalékanyagban: Titrimetria – FAO JECFA Combined Compendium for Food Additive Specifications, Monograph No 1 (2006) „sodium hydroxide”.
                           
                        
               
                  Macskák, kutyák és díszhalak
               
               
                  —
               
               
                  —
               
               
                  —
               
               
                  
                              1.
                           
                           
                              Biztonsági előírás: használatkor védőmaszk, védőszemüveg, védőkesztyű és védőruha viselése kötelező.
                           
                        
                              2.
                           
                           
                              Felhasználásra vonatkozó előírás: a takarmányban kialakuló teljes nátriumkoncentráció következtében nem borulhat fel a teljes elektrolitegyensúly.
                           
                        
               
                  2023. március 14.
               
            
         (1)  Az analitikai módszerek részletes leírása az alábbi honlapokon található: http://irmm.jrc.ec.europa.eu/EURLs/EURL_feed_additives/Pages/index.aspx és http://www.fao.org/ag/jecfa-additives/details.html?id=400